
ফাতওয়া নাম্বার:২১৯ প্রকাশকালঃ১৫-১২-২০২১ ইং 

কাউকে বোন ডাকলে তিনি কি আপন মতো মাহরাম 

হয়ে যান? 
প্রশ্ন: 


আমি একটি বাড়িতে লজিং থাকি। আমার কোনো আপন বোন না 
থাকায় ওই বাড়ির আপুকে আপন বোনের মতো মনে করি। তার সাথে 
আপন বোনের মতোই আচরণ করি। তার ব্যাপারে মনে কখনো কোনো 
খারাপ কল্পনা আসেনি। আসবেও না ইনশাআল্লাহ। এখন জানার বিষয় 
হল, যেহেতু আমার কোনো আপন বোন নেই তাই তাকে আপন বোনের 
মতো মনে করে বোনের মতোই আচরণ করা, দেখা করা ইত্যাদি, এসব 
কি আমার জন্য বৈধ হচ্ছে? 


উত্তর: 

মুসলিম নারী পুরুষ মানেই পরস্পর ভাই বোন। তবে এই ভাই বোনের 
সম্পর্ক রক্তের ভাই বোনের মতো নয়। এটি হচ্ছে দ্বীনি ভাই বোনের 
সম্পর্ক। এটির বিধান আর রক্তের ভাই বোনের বিধান কখনোই এক 
নয়। 

শরীয়তে হুরমত তথা রক্তের ভাই বোন ও মাহরামের মতো দেখা 
সাক্ষাত বৈধ হওযার সম্পর্ক স্থাপিত হয় তিনটি উপায়ে। 

এক. নসব তথা বংশীয় রক্ত সম্পর্কের কারণে। দুই. রাদায়াত বা দুধ 
পানের কারণে। তিন. মুসাহারাত তথা বিবাহ বন্ধনের কারণে। এছাড়া 
অন্য কোন উপায়ে রক্তের ভাই বোনের মতো সম্পর্ক স্থাপিত হয় না। 
কেউ কাউকে বোন ডাকলে, দাবি করলে কিংবা মনে করলেও হয় না। 
এটি কোরআনে কারীমের সম্পূর্ণ বিপরীত। 

“তিনি তোমাদের পালক পুত্রদেরকে প্রকৃত পুত্র বানাননি। এটা 
তোমাদের মুখের কথামাত্র। আল্লাহ সত্য বলেন এবং তিনিই সঠিক পথ 
প্রদর্শন করেন। তাদেরকে সন্বোধন করবে তাদের পিতাদের নামে। এটাই 
আল্লাহর নিকট ইনসাফের কথা। যদি তাদের পিতাদের না চেন, তবে 
তো তারা তোমাদের দ্বীনি ভাই কিংবা তোমাদের আজাদকৃত দাস।' - 
সুরা আহযাব: 8-৫ 
এই আয়াতের ব্যাখ্যায় ইমাম আবু বকর জাসসাস রহ. (মৃ: ৩৭০ হি.) 
বলেন: 

” আল্লাহ তায়ালার বানী, “এটা তোমাদের মুখের কথা -এর অর্থ, 
এর কোন প্রভাব ও ফলাফল নেই। এ কথার না আছে কোন অর্থ, না 
আছে কোন বাস্তবতা।” -আহকামুল কুরআন: ৩/৪৬৪ 

সুতরাং এভাবে কাউকে বোন বানানো এবং তার সাথে দেখা সাক্ষাত 
করা ও আপন বোনের মতো আচরণ করা সম্পূর্ণ হারাম। এতে 
শরীয়তের পর্দার বিধানসহ অনেক বিধান লঙ্ঘিত হয়। আপনাকে 

অবশ্যই উক্ত নারীর সঙ্গে পূর্ণ পর্দা রক্ষা করে চলতে হবে এবং তার 
সঙ্গে গায়রে মাহরাম তথা বেগানা নারীর মতো আচরণ করতে হবে। 
উল্লেখ্য, আপনি যে মনে করছেন, “তার ব্যাপারে আপনার মনে কোন 
দিন কোন খারাপ কল্পনা আসেনি আর আসবেও না ইনশাআল্লাহ' , 
এটাও শয়তানের একটা ধোঁকা। রাসূলে কারীম সাল্লাল্লাহু আলাইহি 
ওয়াসাল্লাম ইরশাদ করেন, 

“তোমরা বেগানা নারীর ঘরে প্রবেশ করা থেকে বিরত থাক। এক 
তথা দেবর বাসুর সম্পর্কে আপনি কী বলেন? রাসূল সাল্লাল্লাহু 
আলাইহি ওয়াসাল্লাম বললেন, তারা তো মৃত্যু সমতুল্য!” -সহীহ বুখারী: 

“সাবধান! যেকোনো পুরুষ কোনো বেগানা নারীর সঙ্গে নির্জন 
অবস্থান গ্রহণ করে, তাদের মধ্যে তৃতীয় ব্যক্তি হিসেবে শয়তান উপস্থিত 
থাকে। কথাটি তিনি তিনবার বলেছেন।' -মুসতাদরাকে হাকেম: ১৫৮ 
অন্য এক হাদীসে বলেন, 

“তোমরা স্বামীহীন নারীদের কাছে যেয়ো না। কারণ, শয়তান 
তোমাদের মধ্যে রক্তের মতো চলাচল করে। আমরা বললাম, আপনারও 
একই অবস্থা ইয়া রাসূলাল্লাহ? বললেন হ্যাঁ, তবে আমাকে আল্লাহ 
শয়তানের মোকাবেলায় সাহায্য করেন, তাই আমি নিরাপদ থাকি।” - 


মুসনাদে আহমাদ: ১৪৩৬৪ 

আবু মুহাম্মাদ আব্দুল্লাহ আলমাহদি (উফিয়া আনহু) 
২৪-০৪-১৪৪৩ হি. 
৩০-১১-২০২১ ঈ. 








